आर्सनलको महत्त्वपूर्ण जित
आर्सनलले आइतबार राति इंग्लिस प्रिमियर लिगमा न्यु कासल युनाइटेडलाई ४–० ले हराएर युरोपेली च्याम्पियन्स लिगमा छनोट हुने सम्भावना जीवन्त पारेको छ ।
लन्डन — आर्सनलले आइतबार राति इंग्लिस प्रिमियर लिगमा न्यु कासल युनाइटेडलाई ४–० ले हराएर युरोपेली च्याम्पियन्स लिगमा छनोट हुने सम्भावना जीवन्त पारेको छ ।त्यस जितमा पिएरे एमरिक अबमयाङ, निकोलस पेपे, मेजिट ओजिल र एलेक्जान्डर लेकाजेटले गोल गरे । मिखेल आर्टेटा प्रशिक्षक भएयता यो आर्सनलको दोस्रो जित मात्र हो ।यो जितपछि आर्सनल दसौं स्थानमा उक्लेको छ । तर यो पाँचौं स्थानमा रहेको टोटनहमसँग छ अंकको मात्र दूरी हो । आइतबारकै अर्को खेलमा टोटनहमले एस्टन भिल्लालाई ३–२ ले हरायो ।